《菊》
宋代·郑獬

菊花初抱叶，始见春光来。
绿蓓今著花，又见秋风回。
高天不容土，白日安可栽。
一世如大疟，寒暑还相催。
使我明镜匣，羞为苍颜开。
流年可奈何，独有金螺杯。
閒秋无丈尺，付与令翦裁。
况兹佳节近，秋日宜楼台。
菊花又密闹，烂若金缕堆。
如何不自乐，行绕空徘徊。
秋风不惜花，即见飞苍苔。
惟此一樽酒，万事皆尘埃。

作者简介：郑獬（1022——1072）字毅夫，号云谷，虔化人，江西宁都梅江镇西门人，因他的祖父前往湖北安陆经商，便寄居于此。商籍人安陆，详载宁都州志，少负售才词章豪伟，宋皇祐壬辰科举人，癸巳状元及第，初试国子监谢启曰，李广才气自谓无双。